കോട്ടഗിരി സാഡിൽ അണക്കെട്ട്

കോട്ടഗിരി സാഡിൽ അണക്കെട്ട് (Kottagiri Saddle dam ) വയനാട് ജില്ലയിലെ തരിയോട് ഗ്രാമത്തിൽ കബനി നദിയുടേ പോഷകനദിയായ കരമന്തോടിനു കുരുകേ സ്ഥാപിച്ചിട്ടുള്ള മണ്ണുകൊണ്ടുണ്ടാക്കിയ അണക്കെട്ടാണ്. കുറ്റ്യാടി ഓഗ്മെൻ്റേഷൻ പദ്ധതിയിൽ പെടുന്ന പ്രധാന അണക്കെട്ടായ ബാണാസുരസാഗർ ( കുറ്റ്യാടി മെയിൻ) അണക്കെട്ടിൻ്റെ 6 സാഡിൽ  അണക്കെട്ടുകളിൽ ഒന്നാണിത്. ബാണാസുര സാഗർ ജലാശയത്തിൻ്റെ വലിപ്പം കൂട്ടുവാനായാണ് ഇത് നിർമ്മിച്ചിട്ടുള്ളത്.  ഈ അണക്കെട്ടിൻ്റെ ഉയരം  ഉം നീളം  ആണ്.

കുറ്റ്യാടി ഓഗ്മെൻ്റേഷൻ പദ്ധതി പ്രകാരം 7 അണക്കെട്ടുകളാണുള്ളത്. അതിൽ പ്രധാന അണക്കെട്ട് ബാണാസുരസാഗർ അണക്കെട്ട് അഥവാ കുറ്റ്യാടി പ്രധാന മൺ അണക്കെട്ടാണ്. ഇതിനു ഒരു സ്പിൽവേ അണക്കെട്ടുണ്ട്. അതിലേയാണ് വെള്ളം ഒഴുക്കിക്കളയുന്നത്. ഇതു കൂടാതെ 6 ചെ റിയ സാഡിൽ അണക്കെട്ടുകൾ ഉണ്ട്. ഇവ കോസാനി സാഡിൽ അണക്കെട്ട്, കോട്ടഗിരി സാഡിൽ അണക്കെട്ട്, നിയർ കോട്ടഗിരി സാഡിൽ അണക്കെട്ട്, കുറ്റ്യാടി സാഡിൽ അണക്കെട്ട്, നായൻമൂല തടയണ, മാഞ്ഞൂര തടയണ എന്നിവയാണ്. 

 വൈദ്യുതോൽപ്പാദനം 
ബാണാസുര സാഗർ റിസർവോയറിലെ വെള്ളം കക്കയം കുറ്റ്യാടി പവർ ഹൗസിൽ എത്തിച്ചാണ് വൈദ്യുതി ഉൽപ്പാദിപ്പിക്കുന്നത്. വെള്ളംഎത്തിക്കുന്ന ഭൂഗർഭ ടണൽ 890 മീറ്റർ സർക്കുലർ ലൈ൯ഡ് രൂപത്തിലും 3873 മീറ്റർ D രൂപത്തിലും കാണപ്പെടുന്നു. പരമാവധി 11.6 m³/s നിരക്കിൽ ഡിസ്ചാർജ് ചെയ്യുന്നു.കുറ്റ്യാടി പദ്ധതിയിൽ 25 മെഗാവാട്ട് ശേഷിയുള്ള 3 വെർട്ടിക്കൽ pelton wheel turbine ആണ് ഉപയോഗിക്കുന്നത് കുറ്റ്യാടി എക്സ്റ്റൻഷൻ പദ്ധതിയിൽ 50 മെഗാവാട്ട് സ്ഥാപിത ശേഷിയും,കുറ്റ്യാടി അഡീഷണൽ എക്സ്റ്റ൯ഷ൯ സ്കീമിൽ 50 മെഗാവാട്ട് ശേഷിയുള്ള 2 ട൪ബൈനുകളുമാണ് ഉള്ളത്. കുറ്റ്യാടി വൈദ്യുത നിലയത്തിന് ആകെ 225 മെഗാവാട്ട് സ്ഥാപിത ശേഷിയുണ്ട്.ദിവസം ശരാശരി 1.5 മില്ല്യൺ യൂണിറ്റ് വൈദ്യുതി ഇവിടെ നിന്ന് ഉത്പാദിപ്പിക്കുന്നു.



റഫറൻസുകൾ

വർഗ്ഗം:കേരളത്തിലെ അണക്കെട്ടുകൾ
വർഗ്ഗം:അണക്കെട്ടുകൾ - അപൂർണ്ണലേഖനങ്ങൾ
വർഗ്ഗം:വയനാട് ജില്ലയിലെ കെട്ടിടങ്ങളും നിർമ്മിതികളും